ৰাছিয়াৰ চৰকাৰে দেশখনত ফেচবুক আৰু টুইটাৰৰ ওপৰত নিষেধাজ্ঞা জাৰি কৰিছে।ৰাছিয়াৰ সংবাদ মাধ্যম নিয়ন্ত্ৰক সংস্থা ৰস্কোমনাজে এইকথা জানিবলৈ দিছে। কিন্তু কিয় এই সিদ্ধান্ত ল'লে মস্কো প্ৰশাসনে?
বিগত সপ্তাহত ইউৰোপীয় ইউনিয়ন তথা ব্ৰিটেইনত ৰাছিয়াৰ একাধিক সংবাদ মাধ্যমৰ পেজসমূহ ফেচবুক আৰু ইনষ্টাগ্ৰামে অঁতৰাই দিছিল।
বিষয়টো ৰস্কমনাজৰ দৃষ্টিলৈ অহাৰ পিছতে ফেচবুকৰ ওপৰত প্ৰতিশোধ ল'বলৈকে ৰাছিয়াৰ চৰকাৰে এনে সিদ্ধান্ত লোৱা বুলি বিভিন্ন সংবা মাধ্যমত চৰ্চা লাভ কৰিছে।
তদুপৰি, শুকুৰবাৰে ৰাছিয়াৰ চৰকাৰে যুদ্ধ সম্পৰ্কীয় ভুৱা খবৰ বিয়পোৱাক অপৰাধ হিচাপে গণ্য কৰাৰ এখন বিধেয়ক গৃহীত কৰে। ইয়াৰ আওতাতে ফেচবুক আৰু টুইটাৰৰ বিৰুদ্ধে নিষেধাজ্ঞা আৰোপ কৰা বুলি কোৱা হৈছে।
যোৱা সপ্তাহত ৰাছিয়াই অভিযোগ কৰিছিল যে ফেচবুকে ৰাছিয়াৰ নাগৰিকসকলৰ অধিকাৰ তথা স্বাধীনতা খৰ্ব কৰিছে।
ইপিনে, এই সন্দৰ্ভত 'মেটা'ৰ বৈদেশিক বিষয়ক শীৰ্ষ বিষয়া নিক ক্লেগে কয় যে এনে পদক্ষেপৰ দ্বাৰা ৰাছিয়াৰ সাধাৰণ নাগৰিকসকলক নিৰ্ভৰযোগ্য আৰু সঠিক তথ্য লাভৰ পৰা ৰাছিয়াৰ চৰকাৰে বঞ্চিত কৰিলে। জনসাধাৰণৰ কণ্ঠৰোধ কৰা বুলিও দাবী কৰে বিষয়াগৰাকীয়ে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
